'n Wegbreek bederf - Mooi Leefstyl
Ons het 'n wegbreek gehad na die baie gewilde KolKol Mountain Lodge net buitekant Botrivier in die Elgin Vallei. Dit was idillies, met 'n heerlike kool verhitte swembad wat jy self hout by kan gooi om dit warmer te maak of net laat prut om op die selfde temperatuur te hou. Kol Kol is bekend daarvoor om lank voor die tyd vol bespreek te wees, so as jy die kans het om te gaan, boek sommer spoedig om seker te maak dat jy wel jou plekkie geboek kan kry.
Uitsigte! Dit is 'n verkoop punt. Jy het die skilderagtige uitsigte oor berge en voor jou is 'n groot grasperk perfek vir families met kinders wat buite wil speel.
Daar is ook baie aktiwiteite beskikbaar in die omgewing. Jy kan self lekker gaan stap op KolKol se staproete wat op hulle plaas is. Dan is Arabella slegs 20 km weg en as jy wil "Quad Bike" in Grabouw is dit net 30 km weg.
Soos jul self kan sien het ons, ons verblyf vreeslik geniet en so kan jy ook. Maak seker jy besoek Kol Kol Mountain Lodge.